rejauldu/bengali-wikipedia huggingface dataset:
মা উড়ালপুল কলকাতা তথা পশ্চিমবঙ্গের দীর্ঘতম উড়ালপুল। ৯ই আগস্ট ২০১৫ সালে পশ্চিমবঙ্গের মুখ্যমন্ত্রী মমতা বন্দ্যোপাধ্যায় এটি উদ্বোধন করেন। উড়ালপুলটি পার্ক সার্কাস সাতমাথা মোড় ও ই.এম বাইপাসকে যুক্ত করেছে। ৪ লেনের উড়ালপুলটির দৈর্ঘ্য ৪.৫ কিমি। ২০১০ সালের ফেব্রুয়ারি মাসে উড়ালপুলটির কাজ শুরু হয়েছিল। সর্বমোট উড়ালপুলটির দৈর্ঘ্য ৯.২ কিলোমিটার। এর মধ্যে বাইপাস থেকে পার্ক সার্কাস পর্যন্ত ৪.২ কিলোমিটার। বাকিটা তপসিয়া থানার সামনে থেকে বেকবাগান, পার্ক সার্কাস এ জে সি বসু রোড উড়ালপুল থেকে পার্ক সার্কাস সাত মাথার মোড় পর্যন্ত। শহরের এই দীর্ঘতম উড়ালপুলটির কাজে খরচ হয়েছে ৩২০ কোটি টাকা। তবে খরচ আরও কিছু বাড়তে পারে। কলকাতা মেট্রোপলিটন ডেভেলপমেন্ট অথিরিটি (কেএমডিএ)-র চিফ এক্সজিকুটিভ বিবেক ভরদ্বাজ জানিয়েছেন, পরমা আইল্যান্ডের দিক থেকে আসা উড়ালপুলটিকে এ জে সি বসু রোড উড়ালপুলের সঙ্গে কংগ্রেস এক্সজিকুটিভ রোড নাসিরুদ্দিন রোড দিয়ে বেকবাগানের কাছে যুক্ত করা হবে। আর পুলিশ ট্রেনিং স্কুল (পিটিএস) থেকে সল্টলেক বা গড়িয়া যাওয়ার জন্য পার্ক সার্কাস সাত মাথার মোড়ের কাছে এ জে সি বসু রোড উড়ালপুলের সঙ্গে উড়ালপুলটি যুক্ত করে দেওয়া হবে। বাইপাস থেকে পার্ক সার্কাস সাত মাথার মোড়ে নেমে পার্ক স্ট্রিট, গড়িয়াহাট বা শিয়ালদহের দিকে যাওয়ার জন্য ওই সংযোগস্থলে উড়ালপুলের একটি বাহু নামিয়ে দেওয়া হবে। সেখান থেকে পার্ক সার্কাস কানেক্টর ধরার ব্যবস্থাও করা হবে। কারণ, ওই মোড় থেকে সেতুতে ওঠা-নামর জন্য দু’টি লেন যুক্ত করা হচ্ছে সেতুর সঙ্গে। তবে ৯ কিলোমিটারেরও বেশি দীর্ঘ এই সেতু থেকে মাঝখানে ওঠা-নামার জন্য পার্ক সার্কাস সাত মাথার মোড়ই এক মাত্র জায়গা।  ইতিহাস thumb|300px|পরমা উড়ালপুরের একটি অংশ, ১০-নভেম্বর ২০১৫ সালে পার্ক সারকাস মোড় থেকে ই এম বাইপাস মুখি গাড়ি গুলি  যাতে দ্রুত ই এম বাইপাস এ আসতে পারে সেই লক্ষে এই উড়ালপুলটি নির্মাণ করা হয়। ২০১০ সালে এই উড়ালপুলটির নির্মাণ শুরু হলেও এর নির্মাণে নানা বাধা আসে । ফলে কাজ সময় মত শেষ হয় না এবং নির্মাণ খরচ বৃদ্ধি পায়। । এটি তৈরিতে ৪৫০ কোটি টাকা(₹) খরচ হয়।  নির্মাণ thumb|right|300px|৩১ জুলাই ২০১২ সালে মা উড়ালপুলের নির্নিওমান অংশ। উড়ালপুলটি নির্মাণ করেছে কেএমডিএ ও হিন্দুস্থান কন্সট্রাকসনস কোম্পানি।২০১০ সালে এর নির্মাণ শুরু হলেও তা বন্ধ হয়ে যায় ২০১৩ সালে পুনরায় নির্মাণ শুরু হয় ও ২০১৫ সালের শেষে এর উদ্ভোদন হয়।এর মোট দৈর্ঘ্য্য ৪.২ কিলোমিটার এবং উড়ালপুলের সংযোগ সড়ক সহ এর দৈর্ঘ্য্য হবে ৯.২ কিলোমিটার।এছাড়া উড়ালপুলটি কে এজেসি বোস রোড উড়ালপুল এর সঙ্গে যুক্ত করার জন্যে প্রায় ১ কিলোমিটার উড়ালপুল নির্মাণ করতে হবে।এই উড়ালপুলটি মোট চার লেনের।  যানবাহন চলাচল এর সময়  সকাল ৯ টা-রাত ৯ টা : যানচলাচল ইএম বাইপাস অভিমুখী।  রাত ৯ টা-সকাল ৯ টা : উভয় দিকে যানচলাচল। তথ্যসূত্র   High fives for longest flyover. ১০ অক্টবর ২০১৫|সংগৃহীত ২২ অক্টবর ২০১৫|  আরও দেখুন  বিষয়শ্রেণী:কলকাতার উড়ালসেতু বিষয়শ্রেণী:২০১৫-এ পশ্চিমবঙ্গে প্রতিষ্ঠিত
থাম্ব| পায়ু পুতি ব্যবহারের চিত্রণ থাম্ব|পায়ু পুঁতি পায়ু পুঁতি বা অ্যানাল বিডস হল একটি যৌন খেলনা যাতে একাধিক বল ধারাবাহিকভাবে সংযুক্ত থাকে। স্বতন্ত্র বলগুলি ক্রমাগত পায়ুপথের মাধ্যমে মলদ্বারে ঢোকানো হয় এবং তারপরে পছন্দসই প্রভাবের উপর নির্ভর করে বিভিন্ন গতিতে অপসারণ করা হয়।    ডিজাইন  পায়ু পুঁতি বিভিন্ন আকারের এবং পৃথক ধরনের পুঁতি দিয়ে পাওয়া যায়, সাধারনত এগুলো ব্যাসে ২৫ মিমি থেকে ১২৫ মিমি পর্যন্ত হয়ে থাকে। বেশিরভাগ ব্যবহারকারী প্রায় ৪৫ মিমি ব্যাসের পুঁতি উপভোগ করেন, কিন্তু যারা আরো দুঃসাহসী বা অভিজ্ঞতা আছে তারা বড় মাপের চেষ্টা করতে পারে। পায়ু পুঁতি সাধারণত সিলিকন, প্লাস্টিক, রাবার, ল্যাটেক্স, গ্লাস বা ধাতু দিয়ে তৈরি হয় এবং সাধারণত টানার জন্য নকশা করা রিং বা অনুরূপ হাতল দিয়ে শেষ হয়।   এই রিংটির উদ্দেশ্য হল শেষ পুঁতিটি মলদ্বারে সম্পূর্ণরূপে ঢোকা থেকে বিরত রাখা এবং খেলনাটিকে সহজে বের করে আনা। পুঁতিগুলি হয় নমনীয়ভাবে যুক্ত থাকতে পারে, যেখানে পৃথক প্রবেশ করানোর প্রয়োজন হয় বা একটি আধা-অনমনীয় পাতলা খাদ দ্বারা যুক্ত থাকতে পারে, যাতে একক গতিতে মলদ্বারে প্রবেশ করানো যায়।  স্ফিঙ্কটারের অনেক স্নায়ু প্রান্ত থাকে যা প্রবেশ করানোর সময় এবং অপসারণের সময় উত্তেজনা প্রদান করে, যেখানে বড় পুঁতি মলদ্বারে চাপের অনুভূতি তৈরি করতে পারে।  রাগমোচনের সময় পায়ু পুঁতি অপসারণ সংবেদন বৃদ্ধি করতে পারে এবং একটি অনেক শক্তিশালী প্রচণ্ড উত্তেজনার সৃষ্টি করতে পারে।   কিছু পায়ু পুঁতি কম্পক দণ্ডের প্রযুক্তির সঙ্গে উন্নত করা হয়েছে।   তথ্যসূত্র   বিষয়শ্রেণী:পায়ু যৌন খেলনা বিষয়শ্রেণী:হস্তমৈথুন
বঙ্গপতি লক্ষ্মণ সেন (১১৭৮-১২০৬ খ্রি:) মধ্যযুগীয় বাংলার সেন রাজবংশের চতুর্থ রাজা। তিনি বাঙালি ছিলেন। তিনি সেন বংশের সর্বশেষ সার্বভৌম ও বাংলার শেষ হিন্দু রাজা। তিনি ১১৭৮ হতে ১২০৬ খ্রীষ্টাব্দ পর্যন্ত শাসন করেন। তার পূর্বসূরী ছিলেন তার পিতা বল্লাল সেন। তার মন্ত্রী ছিলেন হলায়ূধ। লক্ষ্মণ সেন তার রাজত্বকে কামরূপ (বর্তমানে অসম), কলিঙ্গ (বর্তমান উড়িষ্যা), কাশী,প্রয়াগরাজ এবং দিল্লী পর্যন্ত বিস্তৃত করেন। ১২০৩ খ্রীষ্টাব্দে দিল্লী সালতানাতের তুর্কী সেনা ইখতিয়ার উদ্দিন মুহম্মদ বখতিয়ার খলজীর বাহিনীর হাতে গৌড় আক্রান্ত হলে লক্ষণ সেন পূর্ব বঙ্গের মুন্সিগঞ্জের বিক্রমপুরে আশ্রয় গ্রহণ করেন। সেখানে তার পুত্ররা আরও কিছুদিন শাসন অব্যাহত রাখে। সাহিত্যেকর্মে তাঁর উৎসাহ ছিল। তিনি তার বাবা বল্লাল সেন ('দানসাগর' ও 'অদ্ভুতসাগর')-এর  অসম্পূর্ণ গ্রন্থ ‘অদ্ভুত সাগর’ সমাপ্ত করেন। লক্ষণ সেন ১১১৯ খ্রিস্টাব্দে সিংহাসন আরোহণ করেন এবং এই সালেই লক্ষণাব্দ বা লক্ষণ সম্বৎ প্রচলন করেন।   ধর্মীয় নীতি  মহারাজা লক্ষ্মণসেন একজন ধর্মপ্রাণ বৈষ্ণব ছিলেন । তিনি ভগবান বিষ্ণুর চতুর্থ অবতার উগ্রমাধব নৃসিংহ র উপাসনা  করতেন । তাঁর উপাধি ছিল "পরম বৈষ্ণব", "পরম নরসিংহ" এবং "অরিরাজ-মাধবশঙ্কর" । তাঁর রাজসভায় কবি জয়দেব, বিখ্যাত বৈষ্ণব পদাবলী কাব্য "গীতগোবিন্দ" রচনা করেন । ধোয়ী এবং শ্রীধর দাসও তার রাজসভায় ছিলেন। যিনি সদুক্তিকর্ণামৃত  নামক সংস্কৃত কাব্যগ্রন্থের রচয়িতা  ছিলেন। সেন রাজসভার রাজকীয় প্রতীক ছিল উগ্রমাধব এবং  সৈন্যবাহিনীর যুদ্ধের স্লোগান ছিল "রাধামাধবয়োবর্জয়ন্তী"।  লক্ষ্মণ সেন এর সাম্রাজ্য বিস্তার   কামরূপ রাজ্য জয় পিতামহ বিজয় সেন এর সেনাপতি হিসেবে খুব অল্প বয়সে লক্ষ্মণ সেন কামরূপ রাজ্য আক্রমণ করেন । লক্ষ্মনের আক্রমণে কামরুপ রাজ্যের রাজা ভীত হয়ে লক্ষ্মসেনের বশ্যতা স্বীকারে বাধ্য হন। ধারণা করা হয় যে, বিজয়সেন কামরুপের রাজাকে বিতাড়িত করেন । পরবর্তীতে রাজা লক্ষ্মণসেন কামরূপ রাজ্য সম্পূর্ণভাবে বিজয় সম্পন্ন করেন।  কলিঙ্গ/উড়িষ্যা রাজ্য জয় লক্ষ্মসেনের ভাওয়াল রাজ্য ও মাধাইনগর (মালদহ) লিপি থেকে জানা যায়-লক্ষ্মণসেন যৌবনে কলিঙ্গ দেশ বা উড়িষ্যা অভিযান পরিচালনা করেন। লক্ষ্মণসেন পিতামহ বিজয় সেনের সঙ্গে কলিঙ্গ অভিযানে অংশগ্রহণ করে সফল হন। পরবর্তীতে কলিঙ্গ দেশ সেন সাম্রাজ্যের অধিকারে আসে ।  গাহড়বাল রাজপুতদের পরাজয়/ গয়া ও কনৌজ বিজয় বিজয়সেন ইতঃপূর্বে উত্তর ভারতে নৌ-অভিযানের মাধ্যমে গাহড়বাল অভিযান করেছিলেন। সেন শাসনামলে গাহড়বাল রাজপুত রাজাদের সঙ্গে সেনদের সম্পর্ক ভালো ছিল না এবং প্রতিদ্বন্দীতাপূর্ণ ছিল। লক্ষ্মনসেন গাহড়বাল রাজপুত রাজা জয়চন্দ্র সিংকে পরাজিত করে গয়া থেকে কনৌজ পর্যন্ত অঞ্চল নিজের সাম্রাজ্যের অন্তর্ভুক্ত করেন ।  স্থাপত্য নিদর্শন লকমা রাজবাড়ী - রাজা লক্ষ্মণসেন এটি নির্মাণ করেন।  তথ্যসূত্র   বিষয়শ্রেণী:সেন রাজবংশ বিষয়শ্রেণী:১১৭৮-এ জন্ম বিষয়শ্রেণী:১২০৬-এ মৃত্যু বিষয়শ্রেণী:নবদ্বীপ বিষয়শ্রেণী:বাঙালি হিন্দু বিষয়শ্রেণী:বাংলার শাসক
হুইটফিল্ড উইথ এ লার্ক () প্রখ্যাত ডাচ চিত্রকর ভিনসেন্ট ভ্যান গগ অঙ্কিত জনপ্রিয় একটি তৈলচিত্র। গগ প্যারিসে থাকাকালে ১৮৮৭ সালে এই চিত্রকর্মটি সমাপ্ত করেন। বর্তমানে চিত্রটি আমস্টারডামের ভ্যান গগ মিউজিয়ামে শোভা পাচ্ছে।  চিত্রটিতে একটি গমের ক্ষেত দেখানো হয়েছে যার আংশিক গম কেটে নেওয়া হয়েছে। ক্ষেতটি হালকা মেঘের নীল আকাশের পটভূমিতে দাঁড়িয়ে আছে। আর আকাশে একটিমাত্র পাখি উড়ে যাচ্ছে।   বহিঃসংযোগ   Wheat Field with a Lark, Van Gogh Gallery.  বিষয়শ্রেণী:১৮৮৭-এর চিত্রকর্ম বিষয়শ্রেণী:ভিনসেন্ট ভ্যান গগের চিত্রকর্ম বিষয়শ্রেণী:ভিনসেন্ট ভ্যান গখের চিত্রকর্ম
মঞ্জিমা মোহন (জন্ম: ১ মার্চ, ১৯৯৩) একজন ভারতীয় চলচ্চিত্র অভিনেত্রী, যিনি মূলত মালয়ালম, তামিল এবং তেলুগু চলচ্চিত্রে অভিনয় করে থাকেন। তিনি ১৯৯০-এর দশকের শেষের দিকে এবং ২০০০ এর দশকের গোড়ার দিকে শিশু শিল্পী হিসাবে তার কর্মজীবন শুরু করেছিলেন। অভিনেত্রী হিসেবে তার প্রথম চলচ্চিত্র নিভিন পৌলির বিপরীতে মালয়ালম ওরু ভাদাক্কান সেলফি এবং দ্বিতীয় চলচ্চিত্র তামিল অচ্ছম এনবাধু মাদামাইয়াদা, তিনি ৬৪তম ফিল্মফেয়ার পুরস্কার দক্ষিণ ২০১৭-এ শ্রেষ্ঠ নবাগতা অভিনেত্রীর পুরস্কার অর্জন করেছিলেন।   ব্যক্তিগত জীবন  মঞ্জিমা প্রবীণ চিত্রগ্রাহক বিপিন মোহন এবং নৃত্যশিল্পী কলমন্দলম গিরিজার মেয়ে। তিনি নির্মলা ভবন উচ্চ মাধ্যমিক বিদ্যালয়, তিরুবনন্তপুরম, কেরলে পড়াশোনা শেষ করার পরে বি.এস.সি. তামিলনাড়ুর চেন্নাইয়ের স্টেলা ম্যারিস কলেজ থেকে গণিতে ডিগ্রি অর্জন করেছিলেন।   চলচ্চিত্রের তালিকা  এখনও মুক্তি না পাওয়া চলচ্চিত্রগুলি বোঝায় বছর শিরোনাম ভূমিকা ভাষা মন্তব্য ১৯৯৭ কালিয়ুঞ্জাল শিশু আম্মু মালয়ালম শিশু শিল্পী ১৯৯৮ মায়িলপীলিক্কাভু গায়ত্রীর আত্মীয় ১৯৯৯ সাফল্যম শ্রীথুমল ২০০০ প্রিয়ম অনু থানকসিপট্টনম শিশু দেভুট্টি মধুরনম্বারকট্টু মায়া কাবুলিওয়ালা ২০০১ সুন্দরা পুরুষন সূর্যনারায়ণের মেয়ে ২০১৫ ওরু ভাদাক্কান সেলফি ডেইজি জর্জ ২০১৬ অচ্ছম এনবাধু মাদামাইয়াদা লীলা তামিল সহসাম স্বসাগা সাগিপো লীলা তেলুগু ২০১৭ সাথ্রিয়ান নিরঞ্জনা তামিল ইপ্পদাই ভেল্লাম বার্ঘবী তামিল ২০১৯ এনটিআর কাথনায়েকুডু নারা ভুবনেশ্বরী তেলুগু মাইকেল মেরি মালয়ালম এনটিআর: মহানায়াকুডু নারা ভুবনেশ্বরী তেলুগু দেবরত্মম মধু তামিল ২০২০ জম জম জামা নাজরিম মালয়ালম  কালাথিল সন্ধিপোম  তামিল নির্মাণাধীন তুঘলক দোবার  নির্মাণাধীন এফ.আই.আর.  নির্মাণাধীন   পুরস্কার এবং মনোনয়ন   বছর পুরস্কার বিভাগ চলচ্চিত্র ফলাফল ২০০১ এশিয়ানেট চলচ্চিত্র পুরস্কার শ্রেষ্ঠ শিশু শিল্পী প্রিয়ম   ২০০১ কেরল রাজ্য চলচ্চিত্র পুরস্কার শ্রেষ্ঠ শিশু শিল্পী মধুরনম্বারকট্টু   ২০০১ কেরল রাজ্য টেলিভিশন পুরস্কার শ্রেষ্ঠ শিশু শিল্পী কাবুলিওয়ালা   ২০১৬ সাইমা শ্রেষ্ঠ নবাগতা অভিনেত্রী (মালয়ালম) ওরু ভাদাক্কান সেলফি   ২০১৭ ফিল্মফেয়ার পুরস্কার শ্রেষ্ঠ নবাগতা অভিনেত্রী - দক্ষিণ অচ্ছম এনবাধু মাদামাইয়াদা   ২০১৭ ৬ষ্ঠ দক্ষিণ ভারতীয় আন্তর্জাতিক চলচ্চিত্র পুরস্কার শ্রেষ্ঠ নবাগতা অভিনেত্রী (তামিল)   ২০১৭ এডিসন পুরস্কার (ভারত) শ্রেষ্ঠ নবাগতা অভিনেত্রী    তথ্যসূত্র    বহিঃসংযোগ     বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তিরুবনন্তপুরমের অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম
thumb|কন্ট্রোলের উপরের চিত্র thumb|ক্যামেরার ফাইন্ডারের চিত্র  ক্যানন এভি-১ হল একটি ৩৫এমএম একক-লেন্স রিফ্লেক্স বিশিষ্ট ক্যামেরা যার সাথে আছে এফডি লেন্স মাউন্ট, যেটা ক্যানন ইনকরপোরেটেড সূচনা করে ১৯৭৯ সালে। এটি ১৯৭৬ সালের এই-১ মডেলের সাথে সাদৃশ্যপূর্ণ কিন্তু এতে বাড়তি যুক্ত আছে এপারচার প্রাইয়োরিটি অটোএক্সপোজার যেখানে এই-১ মডেলে ছিল শাটার স্পিড প্রাইক্যাননের।  সম্পূর্ণ হস্তচালিত এ ক্সপোজার ক্ষমতা ক্যামেরাটিতে নেই।ক্যাননের বৈশ্বিক বিতরণকারীরা বিশেষ করে আমেরিকায়, এই ক্যামেরাটিকে চেয়েছিল কারণ তখন বাজারে অন্যান্য ব্রান্ডের ক্যামেরাগুলোতে এপারচার প্রাইয়োরিটির সুযোগ ছিল এবং কিছু কিছু ক্রেতা তা পছন্দও করত।  এভি অক্ষরদ্বয় অটোএক্সপোজারের ধরনের সংকেত বহন করে; এভি (এপারচার ভ্যালু) হল এপারচার প্রাইয়োরিটির সাধারণ সংক্ষেপন।  যখন এটি বাজারে আসে, তখন নতুন ঘরানার এফডি ল্যান্সও উন্মুক্ত করা হয়। যাতে তাৎক্ষণিক ল্যান্স লাগানো বা খোলা যেত। একে নতুন এফডি মাউন্ট বলা হত এবং এর ফলে আগের ঘূর্নন পদ্ধতিতে প্যাচ লাগানো ল্যান্সের অবসান করে। এতে সুবিধাও পাওয়া যায় কারণ দুটি হাত ব্যবহার করতে হয় না ল্যান্স খোলা বা লাগানোর জন্য। এই নতুন পদ্ধতিতে ব্যবহারকারীরা একটি লাল বিন্দু বরাবর ল্যান্স বসাত এবং একবার ঘুরিয়ে দিলেই ল্যান্সটি ক্লিক শব্দ করে আটকে যেত। আর খোলার ক্ষেত্রে যেভাবে লাগানো হয়েছে তার উল্টো দিকে ঘোরালেই ল্যান্স খুলে যেত।  এই-১ মডেলের অন্যান্য সব আনুষঙ্গিক জিনিস এভি-১ এ ব্যবহার করা যেত।  তথ্যসূত্র  বহিঃসংযোগ  Canon Inc. Canon AV-1 manual . Retrieved December 27, 2015.  Canon AV-1 Camera at Photography of Malaysia  বিষয়শ্রেণী:ক্যামেরা এভি-১
মিস ইউনিভার্স ১৯৯৬, ৪৫তম মিস ইউনিভার্স প্রতিযোগিতা, ১৭ মে, ১৯৯৬-এ মার্কিন যুক্তরাষ্ট্রের নেভাডা, লাস ভেগাসে পারফর্মিং আর্টসের জন্য আলাদিন থিয়েটারে অনুষ্ঠিত হয়েছিল। অনুষ্ঠান শেষে ভেনেজুয়েলার অ্যালিসিয়া মাচাদোকে মুকুট পরান বিদায়ী মার্কিন যুক্তরাষ্ট্রের চেলসি স্মিথ। ৭৯ জন প্রতিযোগী এই সংস্করণে প্রতিদ্বন্দ্বিতা করেছিল। ১৯৭৯ সালে মারিতজা সায়ালেরো এবং ১৯৮৬ সালে বারবারা প্যালাসিওসের পর তৃতীয় ভেনিজুয়েলা নারী মিস ইউনিভার্স জিতলো।   তথ্যসূত্র    বহিঃসংযোগ    মিস ইউনিভার্স অফিসিয়াল ওয়েবসাইট  বিষয়শ্রেণী:মিস ইউনিভার্স বিষয়শ্রেণী:মার্কিন যুক্তরাষ্ট্রের সুন্দরী প্রতিযোগিতা বিষয়শ্রেণী:১৯৯৬-এ অনুষ্ঠিত
এম আবদুল কাদির ভূঁইয়া (২০ অক্টোবর ১৯৪৫ - ৩০ মে ২০২০) একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের (রাবি) সমাজবিজ্ঞান বিভাগের অবসরপ্রাপ্ত অধ্যাপক এবং খুলনা বিশ্ববিদ্যালয়ের (খুবি) সাবেক উপাচার্য।   জন্ম  তিনি ১৯৪৫ সালের ২০ অক্টোবর নারায়ণগঞ্জের আড়াইহাজার উপজেলায় পাঁচরুখী গ্রামে জন্মগ্রহণ করেন। তার বাবা শামসুজ্জামান ভূঁইয়া এবং মা জমিলা খাতুন।   শিক্ষাজীবন  আবদুল কাদির ঢাকা বিশ্ববিদ্যালয় থেকে ১৯৬৭ সালে সমাজবিজ্ঞানে স্নাতকোত্তর এবং ভারতের দিল্লি বিশ্ববিদ্যালয়ের স্কুল অব ইকোনোমিক্স থেকে ১৯৭৯ সালে পিএইচডি ডিগ্রি অর্জন করেন।   কর্মজীবন  আবদুল কাদির ভূঁইয়া ১৯৬৮ সালে রাজশাহী বিশ্ববিদ্যালয়ের সমাজবিজ্ঞান বিভাগে প্রভাষক হিসেবে যোগ দেন। এরই ধারাবাহিকতায় তিনি ১৯৭৩ সালে সহকারী অধ্যাপক, ১৯৮১ সালে সহযোগী অধ্যাপক এবং ১৯৮৭ সালে অধ্যাপক পদে পদোন্নতি লাভ করেন। ২০১১ সালে তিনি রাজশাহী বিশ্ববিদ্যালয় থেকে অবসর গ্রহণ করেন।  দীর্ঘ কর্মজীবনে অধ্যাপনার পাশাপাশি তিনি রাজশাহী বিশ্ববিদ্যালয়ের সিনেট, সিন্ডিকেট ও একাডেমিক কাউন্সিলের সদস্য, প্রভোস্ট, সমাজবিজ্ঞান বিভাগের চেয়ারম্যানসহ বিভিন্ন দায়িত্ব পালন করেন। তিনি রাজশাহী বিশ্ববিদ্যালয়ের শিক্ষক সমিতির সভাপতি ছিলেন।  এম আবদুল কাদির ভূঁইয়া ২০০১ সালের ১৯ নভেম্বর থেকে ২০০৫ সালের ২০ মার্চ পর্যন্ত খুলনা বিশ্ববিদ্যালয়ের উপাচার্য হিসেবে দায়িত্ব পালন করেন।   মৃত্যু  তিনি ২০২০ সালে ৩০ মে ঢাকায় শেষনিঃশ্বাস ত্যাগ করেন।   তথ্যসূত্র   বিষয়শ্রেণী:১৯৪৫-এ জন্ম বিষয়শ্রেণী:২০২০-এ মৃত্যু বিষয়শ্রেণী:বাংলাদেশী শিক্ষাবিদ বিষয়শ্রেণী:নারায়ণগঞ্জ জেলার ব্যক্তি বিষয়শ্রেণী:খুলনা বিশ্ববিদ্যালয়ের উপাচার্য বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:রাজশাহী বিশ্ববিদ্যালয়ের শিক্ষক
এর্নান ক্রেসপো (; জন্ম: ৫ জুলাই ১৯৭৫) একজন আর্জেন্টিনার পেশাদার ফুটবল কোচ এবং সাবেক খেলোয়াড়।  একজন দুর্দান্ত স্ট্রাইকার, ক্রেসপো ১৯ বছরের ক্যারিয়ারে ৩০০ টিরও বেশি গোল করেছেন। আন্তর্জাতিক পর্যায়ে, তিনি ৩৫ গোল করেছেন এবং শুধু সের্হিও আগুয়েরো, গাব্রিয়েল বাতিস্তুতা এবং লিওনেল মেসির পরে আর্জেন্টিনার চতুর্থ সর্বোচ্চ গোলদাতা। তিনি তিনটি ফিফা বিশ্বকাপে খেলেছেন: ১৯৯৮, ২০০২, ২০০৬। ক্লাব পর্যায়ে ক্রেসপো ছিলেন বিশ্বের সবচেয়ে দামি খেলোয়াড়, যখন ২০০০ সালে পারমা থেকে লাজিও তাকে €৫৬ মিলিয়ন (£৩৫.৫ মিলিয়ন) দিয়ে কিনেছিল। ২০০০-০১ সেরি এ তে তিনি লাজিওর হয়ে ২৬ গোল করে সর্বোচ্চ গোলদাতা ছিলেন।  তথ্যসূত্র   বিষয়শ্রেণী:১৯৭৫-এ জন্ম বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:এসি মিলানের খেলোয়াড় বিষয়শ্রেণী:ইন্টার মিলানের খেলোয়াড় বিষয়শ্রেণী:লাৎসিয়ো স্পোর্টস ক্লাবের খেলোয়াড় বিষয়শ্রেণী:পারমা কালচো ১৯১৩-এর খেলোয়াড় বিষয়শ্রেণী:ক্লাব আতলেতিকো রিভার প্লেতের ফুটবলার বিষয়শ্রেণী:জেনোয়া ক্রিকেট অ্যান্ড ফুটবল ক্লাবের খেলোয়াড় বিষয়শ্রেণী:২০০৬ ফিফা বিশ্বকাপের খেলোয়াড় বিষয়শ্রেণী:২০০২ ফিফা বিশ্বকাপের খেলোয়াড় বিষয়শ্রেণী:আর্জেন্টিনীয় ফুটবল ম্যানেজার বিষয়শ্রেণী:ফিফা ১০০ বিষয়শ্রেণী:১৯৯৮ ফিফা বিশ্বকাপের খেলোয়াড় বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:জীবিত ব্যক্তি বিষয়শ্রেণী:১৯৯৬ গ্রীষ্মকালীন অলিম্পিকের ফুটবলার বিষয়শ্রেণী:প্রিমিয়ার লিগের খেলোয়াড় বিষয়শ্রেণী:২০০৭ কোপা আমেরিকার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:১৯৯৬ গ্রীষ্মকালীন অলিম্পিকের পদক বিজয়ী বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:ফুটবল ফরোয়ার্ড বিষয়শ্রেণী:১৯৯৫ কিং ফাহ্দ কাপের খেলোয়াড় বিষয়শ্রেণী:আর্জেন্টিনার অলিম্পিক ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে এ-এর ম্যানেজার বিষয়শ্রেণী:ইংল্যান্ডে আর্জেন্টিনীয় প্রবাসী ক্রীড়াবিদ বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ইতালিতে প্রবাসী ফুটবলার বিষয়শ্রেণী:বুয়েনোস আইরেসের ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:প্যান আমেরিকান গেমসে আর্জেন্টিনার ফুটবলার
আজিজউদ্দিন আহমদ একজন বিশিষ্ট বাঙালি রাজনীতিবিদ এবং পূর্ব পাকিস্তানের প্রতিনিধি হিসাবে পাকিস্তানের প্রথম জাতীয় পরিষদের সদস্য ছিলেন।   জন্ম ও শিক্ষাজীবন  আজিজউদ্দিন আহমদ ১৮৯৭ সালে বর্তমান বাংলাদেশের ভোলা জেলার দৌলতখান উপজেলায় জন্মগ্রহণ মৌলভী আবদুল লতিফের ঘরে করেন।  তিনি ঢাকা বিশ্ববিদ্যালয় থেকে বিএ ও এমএ পাস করে আইন পেশায় যোগদান করেন।   রাজনৈতিক জীবন   আজিজউদ্দিন আহমদ ১৯৪৭ সালে পাকিস্তানের প্রথম গণপরিষদের সদস্য ছিলেন। তিনি যোগাযোগ সম্পর্কিত স্থায়ী উপদেষ্টা কমিটির সদস্য ছিলেন। এছাড়া তিনি সংখ্যালঘু বিষয়ক প্রতিমন্ত্রী হিসাবেও দায়িত্ব পালন করেছেন।  ১০ জুলাই ১৯৬৮ তিনি মৃত্যুবরণ করেন।   তথ্যসূত্র   বিষয়শ্রেণী:পাকিস্তান জাতীয় পরিষদ সদস্য ১৯৪৭-১৯৫৪ বিষয়শ্রেণী:জীবিত ব্যক্তি বিষয়শ্রেণী:১৮৯৭-এ জন্ম বিষয়শ্রেণী:১৯৬৮-এ মৃত্যু বিষয়শ্রেণী:নিখিল ভারত মুসলিম লীগের সদস্য বিষয়শ্রেণী:দৌলতখান উপজেলার ব্যক্তি বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাকিস্তানের কেন্দ্রীয় মন্ত্রী বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী বিষয়শ্রেণী:পাকিস্তান গণপরিষদ সদস্য বিষয়শ্রেণী:বরিশাল জিলা স্কুলের প্রাক্তন শিক্ষার্থী বিষয়শ্রেণী:ভোলা জেলার রাজনীতিবিদ বিষয়শ্রেণী:ভোলা জেলার আইনজীবী বিষয়শ্রেণী:২০শ শতাব্দীর পাকিস্তানি আইনজীবী
যুক্তরাজ্যে মুখ্যমন্ত্রী () বলতে রাষ্ট্রের চারটি দেশের তিনটির (স্কটল্যান্ড, ওয়েলস ও উত্তর আয়ারল্যান্ড) সরকারপ্রধানদের বোঝায়। এছাড়া বাংলায় "মুখ্যমন্ত্রী" বলতে যুক্তরাজ্যের তিনটি নির্ভরশীল অঞ্চলের (আইল অব ম্যান, জার্সি ও সেন্ট হেলেনা) সরকারপ্রধানদেরও বোঝাতে পারে, ইংরেজিতে যাঁরা "চিফ মিনিস্টার" () নামে পরিচিত।  যুক্তরাজ্যের বিকেন্দ্রীভূত সরকারের মুখ্যমন্ত্রীগণ সংশ্লিষ্ট দেশের আইনসভা দ্বারা মনোনীত হন এবং ব্রিটিশ রাজশাসকের দ্বারা দাপ্তরিকভাবে নিযুক্ত হন। কোনো বিকেন্দ্রীকৃত সরকারের মুখ্যমন্ত্রী ঐ সরকারের মন্ত্রিসভার সদস্য ও কনিষ্ঠ মন্ত্রীদের নিয়োগ করেন। তিনি সরাসরি সংশ্লিষ্ট আইনসভার কাছে দায়বদ্ধ।  বিকেন্দ্রীকৃত সরকার স্কটল্যান্ড  ওয়েলস  উত্তর আয়ারল্যান্ড  নির্ভরশীল অঞ্চল আইল অব ম্যান  জার্সি  সেন্ট হেলেনা  যুক্তরাজ্যের বর্তমান মুখ্যমন্ত্রী বিকেন্দ্রীকৃত সরকার  নির্ভরশীল অঞ্চল  তথ্যসূত্র  বহিঃসংযোগ   বিষয়শ্রেণী:যুক্তরাজ্যের রাজনীতি
হিজরী ২য় শতাব্দী হল ইসলামি বর্ষপঞ্জি তথা হিজরি বর্ষপঞ্জি অনুসারে ১০১ হিজরি সালের ১লা মুহাররম থেকে ২০০ হিজরি সালের ২৯ জিলহাজ্জ পর্যন্ত স্থায়ী একটি শতাব্দী। এই শতাব্দী জুলীয় বর্ষপঞ্জি অনুসারে ৭১৯ থেকে ৮১৬ খ্রিস্টাব্দের মধ্যবর্তী সময় অন্তর্ভুক্ত করেছে।  এ শতাব্দীকে তাবেয়ীদের যুগ বলা হয়ে থাকে। একটি ইসলামি ওয়েবসাইট এই শতাব্দীর ব্যাখ্যা করে :    ... সাহাবায়ে কেরামের সময়ের তুলনায় এ সময়ে কুরআনের ব্যাখ্যায় মতভেদ অনেক বেশি ছিল। এ সময়ের আরেকটি বৈশিষ্ট্য হল, জাল হাদিস বর্ণনা বৃদ্ধি পাওয়া। এটা রাজনৈতিক ও ধর্মীয় সংঘাতের কারণে হয়, যা সে সময়ে ইসলামী ভূখণ্ডের অধিকাংশ অংশে বিস্তৃত ছিল। এই যুগে মহান আব্বাসী খেলাফতের গোড়াপত্তনের সূচনা হয়, যা পরবর্তীতে প্রায় ৮০০ বছর ইসলামি বিশ্ব শাসন করে।   ঘটনাবলী    আব্বাসীয় খেলাফতের কার্যক্রম আরম্ভ।  মুসলমানরা ফ্রান্সের ৭০% নিয়ন্ত্রণ না করা পর্যন্ত ফ্রান্সে বিজয় অব্যাহত ছিল।  বিলাতুস শুহাদা যুদ্ধে মুসলমানদের পরাজয়।  আন্দালুসিয়ায় বার্বার, আরব ও মেস্টিজো জাতির লোকদের মধ্যে গৃহযুদ্ধের উত্থান ।  আন্দালুসিয়া ও মরক্কোতে খারিজিদের উত্থান ।  খলিফা হিশাম বিন আব্দুল মালিক খারেজীদের বিরুদ্ধে যুদ্ধ ঘোষণা করেন; তারপর তাদের চূর্ণ করেন।  উমাইয়া বংশের মধ্যে গৃহযুদ্ধের সমাধান ।  দ্বিতীয় মারওয়ানের শাসনের মাধ্যমে গৃহযুদ্ধ শেষ হয়।   উমাইয়া খিলাফতের পতন ও আব্বাসীয় খেলাফতের উত্থান ।  আব্বাসীয় খিলাফত থেকে আন্দালুসের স্বাধীনতা এবং এর উপর উমাইয়া যুবরাজ আব্দুর রহমান আদ-দাখিলের নিয়ন্ত্রণ।  আবু জাফর আল-মনসুর আব্বাসীয় খিলাফতের স্তম্ভ স্থাপন করেন এবং বাগদাদ শহর প্রতিষ্ঠা করেন ।  যুবরাজ আব্দুর রহমান আদ-দাখিল আন্দালুসিয়ার স্তম্ভগুলিকে একত্রিত করেন এবং উত্তরের খ্রিস্টান রাজ্যগুলিকে পরাজিত করেন।  আন্দালুসের উত্তর খ্রিস্টান রাজ্যগুলি আব্দুর রহমান আদ-দাখিলের প্রতি আনুগত্য ঘোষণা করে।  ইদ্রিস বিন আব্দুল্লাহর হাতে আব্বাসীয় খিলাফত থেকে মরক্কোর স্বাধীনতা ।  আব্দুর রহমান আদ দাখেল কর্ডোবা বিশ্ববিদ্যালয় (ইতিহাসের প্রথম বিশ্ববিদ্যালয়) প্রতিষ্ঠা করেন।  মরক্কোর যুবরাজ দ্বিতীয় ইদ্রিস ফেজ শহর প্রতিষ্ঠা করেন ।  খলিফা হারুন অর রশিদ বাইজেন্টাইন সাম্রাজ্যের রাজা নাইকেফোরস প্রথমের বিরুদ্ধে যুদ্ধ ঘোষণা করেন।  সম্রাট নাইকেফোরস প্রথম আত্মসমর্পণ করেন এবং আব্বাসীয় খিলাফতের প্রতি শ্রদ্ধা জানিয়ে সন্তুষ্ট হন।  খলিফা হারুন অর-রশিদ বাগদাদে দারুল হিকমাহ বিশ্ববিদ্যালয় (ইতিহাসের ২য় প্রথম বিশ্ববিদ্যালয়) প্রতিষ্ঠা করেন।   জন্মগ্রহণকারী শিশু    ১০০ হিজরিতে, ব্যাকরণবিদ খলিল বিন আহমেদ ওমানে জন্মগ্রহণ করেন।  ১৫০ হিজরিতে, ইমাম শাফিঈ গাজায় জন্মগ্রহণ করেন।  ১৫৮ হিজরিতে, ইয়াহিয়া বিন মাঈন বাগদাদে জন্মগ্রহণ করেন ।  ১৬১ হিজরিতে, ইসলামি পণ্ডিত আলী ইবনুল মাদিনী বসরায় জন্মগ্রহণ করেন।  ১৬৪ হিজরিতে, আহমদ বিন হাম্বল বাগদাদে জন্মগ্রহণ করেন ।  ১৯৪ হিজরিতে, ইমাম বুখারী বুখারায় জন্মগ্রহণ করেন।   মৃত্যু    হিজরি ১০১ সাল: হাম্মাম ইবনে মুনাব্বিহের মৃত্যু।  হিজরি ১০১ সাল: উমাইয়া খলিফা ওমর বিন আব্দুল আজিজের মৃত্যু, যিনি ৫ম রাশিদুন খলিফা হিসাবে পরিচিত।   হিজরি ১০৪ সাল: মুজাহিদ ইবনে জাবরের মৃত্যু।    হিজরি ১০৬ সাল: কাসিম বিন মুহাম্মদ বিন আবি বকরের মৃত্যু।  হিজরি ১০৬ সাল: সালেম বিন আব্দুল্লাহর মৃত্যু।  হিজরি ১১৫ সাল: আতা ইবনে আবি রাবাহ'র মৃত্যু।   হিজরি ১৭৯ সাল: ইমাম মালিকের মৃত্যু ।   তথ্যসূত্র   বিষয়শ্রেণী:হিজরী শতাব্দী
thumb|250px|চণ্ডীগড়ের একটি জায়গায় ছোলার তরকারির সাথে অমৃতসারি আলু কুলচা।  কুলচা হলো এক ধরনের নরম হালকা খামিরযুক্ত রুটি। এটি ভারতীয় উপমহাদেশ থেকে উৎপত্তি হয়েছে।   প্রস্তুতি  কুলচা তৈরি করা হয় ময়দা, জল, এক চিমটি লবণ এবং একটু ঈস্ট বা খামির মিশ্রণ দিয়ে। প্রথমে মিশ্রণের উপাদানগুলি হাত দিয়ে একসাথে ভালভাবে মিশিয়ে খুব শক্ত করে মেখে ময়দার তাল তৈরি করা হয়। এরপর ময়দার তালটিকে একটি ভেজা কাপড় দিয়ে ঢেকে রাখা হয় এবং একটি উষ্ণ জায়গায় এক ঘন্টা বা তার বেশি সময় ধরে রেখে দেওয়া হয়। এক্ষেত্রে ময়দার তাল একটু ফুলে উঠবে কিন্তু বেশি নয়। ময়দার তাল আবার হাত দিয়ে মাখা হয় এবং বেলন বা বেলনা ব্যবহার করে চ্যাপ্টা, গোলাকার আকৃতি দেওয়া হয়। তারপরে একটি মাটির চুলায় ("তান্দুর") কুলচার দুপিঠ ভাল করে সেঁকা হয় যতক্ষণ না কুলচার গায়ে হালকা বাদামী রং ধরে। সেঁকার সময় প্রায়শই কুলচার গায়ে মাখন বা ঘি মাখানো হয়, যদিও এটি আবশ্যিক নয়। গরম গরম কুলচা তৈরির পরে যে কোনো তরকারির সঙ্গে এটি খাওয়া হয়। তবে বেশিরভাগ মানুষ কুলচার সঙ্গে মশলাদার ছোলার তরকারি বা আলু মটরের তরকারি দিয়ে খাওয়া পছন্দ করেন।  বৈচিত্র্য thumb|left|ছোলার তরকারি সহযোগে অমৃতসরীর কুলচা সাধারণ কুলচা ছাড়াও বিভিন্ন রকমের পুর দিয়ে তৈরি রকমারি সুস্বাদু কুলচা তৈরি করা হয়। আবার ময়দা মাখাতে জল ব্যবহার না করে দুধ বা দইও ব্যবহার করা হয়। দুধ বা দই ব্যবহারের ফলে ময়দা আরও নরম হয়ে ওঠে। এই ধরনের কুলচাকে অনেকে দুধিয়া কুলচা বা দুধ কুলচা বলে থাকেন। দই ব্যবহার করা হলে ময়দা অনেক সময় বেশি ফোলে।এই ধরনের কুলচাগুলিতে সাধারণত পুর ভরা হয় না। এটি সাধারণভাবেই তৈরি করা হয়। তবে আমিষ বা নিরামিষ তরকারির সঙ্গে এটি পরিবেশন করা হয়।  মুঘল ও নিজামদের দরবারে পুর দিয়ে ঠাসা কুলচা পরিবেশন করা হতো। উদাহরণস্বরূপ, আওধ অঞ্চলে, অওধি কুলচা পরিবেশন করা হয়, নিহারীর সাথে। নিহারী বা নেহারি একটি জনপ্রিয় মাংসমিশ্রিত ঝোলযুক্ত খাদ্যবিশেষ। অষ্টাদশ শতাব্দীতে ভারতীয় উপমহাদেশে মুঘল সাম্রাজ্যে এটির উৎপত্তি হয়। নিহারী মূলত গরুর মাংস, মেষশাবক ও ভেড়ার মাংস, ছাগলের মাংস ও কখনো কখনো মুরগি এবং অস্থি মজ্জা দিয়ে রান্না করা হয়।  আজকাল কুলচা রেস্তোরাঁ ও দোকানে বিক্রি হয়। জম্মুর কালাদি কুলচা যা ঐতিহ্যবাহী কালাদি পনির দিয়ে তৈরি হয়। কালাদি পনির জম্মুর সবচেয়ে প্রিয় রাস্তার খাবারগুলির মধ্যে একটি। কালাদি কুলচা তৈরির জন্য প্রথমে কালাদি পনির একটি প্যানে তেল দিয়ে ভেজে হয়, যতক্ষণ পর্যন্ত না পনিরের উপর-নিচ দুই দিকের রঙ বাদামী হয়। এই ভাজা বাদামী রঙের কালাদি পনির কুলচাগুলির মধ্যে পুর হিসাবে দেওয়া হয়।  অমৃতসারী কুলচা অনেক সময় অমৃতসারী নান হিসাবেও পরিচিত। এই অমৃতসারী কুলচার একটি আধুনিক রন্ধনশৈলী অমৃতসরের স্থানীয় জনগণের কাছে প্রাতঃরাশের পছন্দের একটি খাবার হয়ে উঠেছে।  সমগ্র উত্তর ভারতে, পনির, আলু, পেঁয়াজ এবং অন্যান্য শাকসবজি কুলচার পুর হিসাবে ব্যবহৃত হয়।  পাকিস্তানে কুলচা রুটি মূলত হাজারা এবং উত্তর পাঞ্জাব অঞ্চলের নির্দিষ্ট কিছু অঞ্চলে খাওয়া হয়, সেখানকার মানুষদের এটি সকালের জনপ্রিয় জলখাবার।   আরও দেখুন   পাকিস্তানি রুটির তালিকা   তথ্যসূত্র   বিষয়শ্রেণী:ভারতীয় রুটি বিষয়শ্রেণী:পাকিস্তানি রুটি বিষয়শ্রেণী:রুটি বিষয়শ্রেণী:পাঞ্জাবি রন্ধনশৈলী বিষয়শ্রেণী:ভারতীয় রন্ধনশৈলী বিষয়শ্রেণী:পাকিস্তানি রন্ধনশৈলী বিষয়শ্রেণী:কাশ্মীরি রন্ধনশৈলী বিষয়শ্রেণী:পাঞ্জাবি শব্দ ও বাক্যাংশ